Dikalium fosfat

Dikalium fosfat ialah sebatian kimia kalium dengan formula kimia K2HPO4. Sebatian ini digunakan sebagai baja, bahan tambahan makanan dan agen penimbal. Selain itu, sebatian ini juga merupakan sumber utama fosforus dan kalium.

Sifat 

Sebatian ini merupakan sebatian higroskopik dan membentuk larutan alkali lemah dengan nilai pH sebanyak 8.7 hingga 9.3. Hal ini berlaku kerana ion hidrogen fosfat mengalami penguraian dan hidrolisis, membebaskan ion hidrogen dan hidroksida masing-masing.

 HPO4^{2-} <=> {H^+} + PO4^{3-}
 {HPO4^{2-}} + H2O <=> {H2PO4^-} + OH^-

Penghasilan 

Larutan dikalium fosfat dihasilkan melalui tindak balas asid fosforik dengan kalium hidroksida seperti di bawah:

H3PO4 + 2KOH -> K2HPO4 + 2 H2O

Kegunaan 

Sebatian ini biasanya digunakan sebagai bahan tambahan makanan, di mana dikalium fosfat digunakan dalam bahan-bahan seperti krim tenusu, minuman serbuk kering dan penokok galian tambahan.  Sebatian ini turut digunakan dalam krim bukan tenusu untuk mengelakkan penggumpalan.

Rujukan 

Sebatian kalium
Fosfat
Baja